CELEX: 32013R0385
Language: hr
Date: 2013-04-22 00:00:00
Title: Provedbena uredba Komisije (EU) br. 385/2013 od 22. travnja 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               110
            
         32013R0385
   
               L 117/10
            
            
               SLUŽBENI LIST EUROPSKE UNIJE
            
            
               22.04.2013.
            
         
      PROVEDBENA UREDBA KOMISIJE (EU) br. 385/2013
   od 22. travnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je osigurati da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod koji se sastoji od 25 maramica napravljenih od netkanih materijala veličine približno 15 cm × 20 cm po maramici, pakiranih u plastičnu vrećicu za pojedinačnu prodaju.
               Između ostalih sastojaka maramice su impregnirane vodom, sojinim uljem, uljem slatkog badema (Prunus dulcis), cetil alkoholom, ksantan gumom, parfemom/mirisom, citronelolom, geraniolom, glicerinom, tetranatrijevim EDTA-om i dinatrijevim kokosovim amfodiacetatom.
               S obzirom na pružene informacije proizvod se upotrebljava za skidanje šminke, toniranje i čišćenje normalne i mješovite kože.
            
            
               3304 99 00
            
            
               Razvrstavanje se utvrđuje u skladu s Općim pravilima 1., 3. (b) i 6. o tumačenju kombinirane nomenklature, napomenom 2. uz odsjek VI., napomenom 4. uz poglavlje 33. i tekstom oznaka KN 3304 i 3304 99 00.
               Površinski aktivna tvar (dinatrijev kokosov amfodiacetat) sadržana u proizvodu ne daje proizvodu njegov osnovni značaj jer ima samo funkciju emulgatora. Zbog toga je isključeno razvrstavanje pod tarifni broj 3401 (vidjeti također Napomene s objašnjenjima Harmoniziranog sustava uz tarifni broj 3401, izuzeće (c)).
               Napomena 4. uz poglavlje 33. ne može se primijeniti jer je osnovni značaj proizvoda njega kože. Stoga je isključeno razvrstavanje pod tarifni broj 3307.
               Kako se proizvod upotrebljava za skidanje šminke toniranje i čišćenje kože, to je pripravak za njegu kože (vidjeti također Napomene s objašnjenjima Harmoniziranog sustava uz tarifni broj 3304).
               Proizvod se stoga razvrstava pod tarifni broj 3304 kao pripravak za njegu kože.